
Šilalės rajono savivaldybės teisės aktų 
projektų antikorupcinio
vertinimo metodikos 
2 priedas

AIŠKINAMASIS RAŠTAS
ŠILALĖS RAJONO SAVIVALDYBĖS ADMINISTRACIJOS INVESTICIJŲ IR URBANISTIKOS SKYRIUS
(Savivaldybės įstaigos, struktūrinio padalinio pavadinimas)
DĖL ŠILALĖS RAJONO SAVIVALDYBĖS KVĖDARNOS SENIŪNIJOS GATVIŲ PAVADINIMO SUTEIKIMO	
(sprendimo projekto pavadinimas)

1. Parengto sprendimo projekto tikslai.
        Šio sprendimo projekto tikslas – suteikti naujus gatvių pavadinimus Šilalės r. sav., Kvėdarnos sen., Kvėdarnos mstl. Beržų g. ir Gražjūrio k., Beržų g., Gražjūrio g., P. Kavaliausko g., Piliakalnio g., Jūros g., malūno g., Dariaus ir Girėno g. 
2. Kas inicijavo, kokios priežastys paskatino ir kuo vadovaujantis parengtas sprendimo projektas.
2026 m. rugpjūčio 12 d. buvo gautas suinteresuoto piliečio prašymas Gražjūrio k. suteikti adresą. 
Peržiūrėjus esamą situaciją bei norint įgyvendinti piliečio prašymą paaiškėjo, kad gyvenamojoje vietovėje reikalinga suteikti 21 adresą. 
Vadovaudamasi Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo 13 punktą ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 14 punktą, kuris numato sąlygą, kad gyvenamosiose vietovėse, kuriose pastatų ir žemės sklypų, kuriuose leidžiama pastatų statyba yra nedaugiau nei 20 gatvės gali būti neprojektuojamos.
Atsižvelgiant į tai, kad nepažeistume teisės aktų bei įgyvendintumę suinteresuoto piliečio prašymą, atsirado poreikis, Gražjūrio k. suteikti keliams gatvių pavadinimus.
2026 m. rugsėjo 21 d. buvo gautas Šilalės rajono savivaldybės Kvėdarnos seniūnijos seniūno raštas „Dėl gatvių pavadinimų suteikimo Gražjūrio kaime“ (toliau – Raštas), kuriame pateikti gatvių pavadinimų suteikimo siūlymai.
Siūloma suteikti naujus pavadinimus gatvėms Gražjūrio kaime:
1. Šilalės rajono savivaldybės Kvėdarnos seniūnijos Gražjūrio kaimo, Beržų gatvė; 
2. Šilalės rajono savivaldybės Kvėdarnos seniūnijos Gražjūrio kaimo, Gražjūrio gatvė;
3. Šilalės rajono savivaldybės Kvėdarnos seniūnijos Gražjūrio kaimo, P. Kavaliausko gatvė;
4. Šilalės rajono savivaldybės Kvėdarnos seniūnijos Gražjūrio kaimo, Piliakalnio gatvė;
5. Šilalės rajono savivaldybės Kvėdarnos seniūnijos Gražjūrio kaimo, Jūros gatvė;
6. Šilalės rajono savivaldybės Kvėdarnos seniūnijos Gražjūrio kaimo, Malūno gatvė;
7. Šilalės rajono savivaldybės Kvėdarnos seniūnijos Gražjūrio kaimo, Dariau ir Girėno gatvė;
Peržiūrėjus pateiktą Raštą bei prie jo pridėtas schemas, paaiškėjo, kad norint Kvėdarnos seniūnijoje, Gražjūrio kaime suteikti Beržų gatvės pavadinimą, kad būtų vientisa gatvės tąsa, reikalinga taip pat suteikti Beržų gatvės pavadinimą Kvėdarnos miestelyje.
Atsižvelgiant į tai sprendimo projekte įtrauktas Šilalės r. sav., Kvėdarnos sen., Kvėdarnos mstl., Beržų g. pavadinimo suteikimas.
Sprendimo projektas paviešintas taip, kaip reikalauja Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos patvirtintos, Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 aprašo „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitos tvarkos aprašo patvirtinimo“, 32 punktu.
Šilalės rajono savivaldybės administracija, informavo gyventojus apie parengtą sprendimo projektą dėl esamai gatvei pavadinimo suteikimo paskelbdama 2026 m. spalio 14 d. informaciją savivaldybės interneto svetainėje bei paviešino sprendimo projektą Kvėdarnos seniūnijos skelbimų lentoje. 
3. Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.
Nenumatoma.
4. Laukiami rezultatai.
Bus suteiktas naujas pavadinimas.
5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą. 
Sprendimo projektas neprieštarauja galiojantiems teisės aktams, kitų teisės aktų keisti nereikės.



Investicijų ir statybos skyriaus vedėja       				 Jurgita Pryšmantė                     
